รถชนตั้งแต่11ก.ค ปีที่แล้ว จนธ.ค.เราก็เดินลงน้ำหนักได้แต่เดินไม่ปกติ จนมาวันที่ 10มิถุนายน เราปวดขามากเลยไปหาที่เดิม เหล็กหลุดออกจากกระดูกต้องผ่าตัดใหม่ กระดูกยังไม่ติดดีเลยเอากระดูกตรงสะโพกไปแปะทับ ผ่าตัดวันที่18มิถุนายน ก็พักรักษาตัวอยู่บ้าน บ้านมี2ชั้นเราก็นอนชั้นล่าง ก็ไปหาเอกซเรย์ทุกเดือน ก็เริ่มๆติดดี จนมาเดือนกันยาไปเอกซเรย์ดู กระดูกงอค่ะงอไปกับเหล็ก อาจจะเป็นเพราะเราลื่นก้นลงเลยทำให้กระดูก ยังลงน้ำหนักไม่ได้คะ ปกติเรานอนพื้นแล้วก็เอาผ้ามาปูนอนใช้นข้างก่ายขาไว้ พ่อเลยให้ลองเปลื่ยนการนอน โดยไม่มช้นลองเท้า แต่ก็ยังไม่ชอน นอนราบไปเลยมันก็เหมือนไปทับตรงที่ดามเหล็กมันปวดๆ นอนไม่ค่อยถนัด คราวนี้นัด 2เดือนนัด อยากรู้ว่า นอนทับแล้วมันปวดแบบนี้ควรนอนท่านี้ต่อไปมั้ย
สวัสดีค่ะ กระดูกขาหัก คือภาวะที่กระดูกขาได้รับแรงกระแทกมากเกินไป ส่งผลให้ไม่สามารถรองรับน้ำหนักจากแรงดังกล่าวได้ และเกิดหัก ก่อให้เกิดอาการปวด โดยกระดูกหน้าแข้งเป็นกระดูกที่ใช้รับน้ำหนักดังนั้นหากมีการหัก ควรดามเอาไว้และงดการลงน้ำหนักหรือการเคลื่อนไหวมาก หากในระหว่างที่ทำการดามไม่ว่าจะเป็นด้วยเฝือกภายนอก หรือเหล็กที่ผ่าใส่เข้าไป แล้วมีการขยับหรือลงน้ำหนักมาก อาจส่งผลให้กระดูกไม่ติด หรือกระดูกเชื่อมแบบผิดรูปได้ตอนนี้แนะนำเรื่องการปฏิบัติตัว ควรงดการลงน้ำหนักที่ขาข้างที่หัก ร่วมกับพยายามไม่ขยับขาส่วนที่อยู่ในเฝือกในช่วงที่กระดูกยังไม่ติดดี การนอนควรนอนราบไปกับเตียง ไม่งอหรือเอาอะไรหนักๆมาทับที่ขา หากนอนราบแล้วปวดมาก อาจปรับเปลี่ยนท่าเช่นเอาอะไรมาเตี้ยๆมายันไว้พอให้ไม่ปวดหรือกดทับ แต่แนะนำปรึกษาแพทย์ที่ดูแลโดยตรงอีกครั้ง เพราะต้องพิจารณาด้วยว่ากระดูกตำแหน่งใดที่หัก และนอนท่าใดได้บ้าง ควรกลับไปติดตามอาการกับแพทย์ตามนัดทุกครั้งค่ะ